Държавен вестник, бр. 88, 2015 г., стр. 39

БРОЙ  88	
Д Ъ Р Ж А В Е Н  В Е С Т Н И К 	
СТР.  39  
5. Задължавам/е се да представям/е ежегодно информация на агенцията във връзка с чл. 19а от ППЗНИ.
6. Разкритите с проекта работни места и отчетените разходи за задължителни социални и здравни оси-
гуровки, за които е заявена мярката по чл. 22д ЗНИ, няма да бъдат обект на финансиране по друг проект, 
програма или каквато и да е финансова схема, финансирана със средства от националния бюджет, бюджета 
на Европейския съюз или от друга донорска програма.
7. Заявителят няма да наема на разкрито работно място лица, освободени от него или от свързани с 
него предприятия по смисъла на Закона за малките и средните предприятия, в период не по-малък от  
12 месеца от подаването на заявлението.
8. Във връзка с чл. 3, т. 13 и чл. 4 от Закона за икономическите и финансовите отношения с дружествата, 
регистрирани в юрисдикции с преференциален данъчен режим, свързаните с тях лица и техните действителни 
собственици:
8.1. представляваният от мен/нас заявител не е регистриран в юрисдикция с преференциален данъчен 
режим и не е свързан с лица, регистрирани в юрисдикции с преференциален данъчен режим, или
8.2. представляваният от мен/нас заявител попада в изключението на чл. 4, т. ______ и са извършени 
вписванията по чл. 6, ал. 1 – 3 от Закона за икономическите и финансовите отношения с дружествата, 
регистрирани в юрисдикции с преференциален данъчен режим, свързаните с тях лица и техните действителни 
собственици, по партидата на дружеството/дружествата .........................................., с ЕИК .................................
9. Представляваното от мен/нас предприятие не е закрило същата или подобна дейност в Европейското 
икономическо пространство през двете години, предхождащи настоящото заявление, и към датата на 
подаване на заявлението няма конкретни планове да закрие такава дейност в срок до две години след 
приключването на инвестицията, за която се кандидатства за помощ.
10. Между представляваното от мен/нас предприятие, кандидатстващо за помощ, и изпълнителите на 
проекта няма неотменимо споразумение относно осъществяването на проекта.
Опис на приложените документи:
Гр./с.	
Подпис и печат:
Дата:	
Имена и длъжност: 
“
§ 50. Приложение № 3 към чл. 50, ал. 10 и чл. 61, ал. 1 се изменя така:
„Приложение № 3 
към чл. 50, ал. 10 и чл. 61, ал. 1 
Формуляр за предоставяне на резюмирана информация за всяка индивидуална помощ, предоставе-
на на дадено предприятие по реда на правилника:
1. Име на бенефициера.
2. Идентификационен код на бенефициера.
3. Вид предприятие (МСП/голямо предприятие) към датата на предоставяне на помощта.
4. Регион, в който се намира бенефициерът, на ниво NUTS II.
5. Сектор на дейност на бенефициера на ниво групи по NACE.
6. Елемент на помощ, изразен като цяла стойност в национална парична единица.
7. Инструмент за помощ (безвъзмездни средства/лихвена субсидия, заем/възстановяеми аванси/
възстановяема безвъзмездна помощ, гаранция, данъчно предимство или освобождаване от данъци, 
рисково финансиране, друго (моля посочете).
8. Дата на предоставяне.
9. Цел на помощта.
10. Предоставящ орган.
11. Референтен номер на мярката за помощ (ако е приложимо).“
Преходни и заключителни разпоредби
§ 51. Навсякъде в правилника думите „приемливи“ и „приемливите“ се заменят съответно 
с „допустими“ и „допустимите“.
§ 52. В срок до 3 работни дни от влизането в сила на постановлението министърът на 
икономиката изготвя информация във формата съгласно Приложение ІІ към Регламент (ЕС) 
№ 651/2014 относно схемата за регионална инвестиционна помощ и схемата за обучение, която 
се предоставя на Европейската комисия по реда на чл. 9 от Закона за държавните помощи.
§ 53. За инвестиционните проекти, за които до влизането в сила на постановлението е по-
дадено заявление или е издаден сертификат за инвестиция от клас А, клас Б или приоритетен 
инвестиционен проект, насърчителните мерки, представляващи държавна помощ, се прилагат, 
ако са изпълнени условията на Регламент (ЕС) № 651/2014 и работата по инвестиционния про-
ект или по проекта за обучение не е започнала преди влизането в сила на постановлението, за 
което инвеститорите подават нарочна декларация.
§ 54. Постановлението влиза в сила от деня на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
7312